Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 125/14/2202	Galanta, 13.5.2015
EEČ : 2-17-98-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Základná škola Mihálya Borsosa s vyučovacím jazykom maďarským XXXXX 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX.
dňa 03.02.2014 v čase asi o 11.16 hod. došlo na križovatke ciest XXXXX a cesty XXXXX v obci XXXXX k dopravnej nehode medzi osobným motorovým vozidlom zn. KIA Rio Ev. č. XXXXX, ktoré riadila obvinená XXXXX, nar. XXXXX, bytom XXXXX, XXXXX a cyklistom XXXXX, nar. XXXXX, bytom XXXXX, XXXXX, obvinená XXXXX vykonávala jazdu po ceste XXXXX v obci XXXXX smere od Janoviec na križovatku na cestu XXXXX kde sa nedostatočne venovala riadeniu vozidla i napriek tomu, že je tam umiestená dopravná značka DAJ prednosť v jazde vošla do križovatky, kde v tom čase na ceste XXXXX jazdil cyklista XXXXX, čím došlo ku zrážke vozidla a to pravou prednou časťou vozidla do strednej časti bicykla, čím došlo k pádu cyklistu cez prednú kapotu na vozovku. Čím cyklista XXXXX utrpel podľa znaleckého posudku č. XXXXX znalca XXXXX zranenia a to podpodlebnicové zakrvácanie obojstranné, vpravo do 5 mm, vľavo 6-7 mm, podpavúčnicové zakrvácanie v záhlavovej oblasti vľavo, zlomeninu spánkovej a temennej kosti vpravo s prechodom na kosť klinovú s podliatinou v spánkovotemennej oblasti vpravo, pohmoždenie mozgu v spánkovej oblasti obojstranne, vľavo s okolitým opuchom, zlomeninu jarmového oblúka vpravo bez posunu lomnej plochy, zlomeninu bázy lebečnej v oblasti jej prednej jamy, sfenoidálnej kosti so zakrvácaním klinovej prínosovej dutiny, čuchových skliepok bez posunu lomnej plochy vpravo, krvácanie z nosa, pohmoždenie mäkkých častí hlavy v záhlavovotemennej oblasti vpravo, trieštivú zlomeninu teľa kľúčnej kosti vpravo, nalomenie lopatky vpravo, pohmoždenie pľúcneho tkaniva vpravo, voľnú tekutinu v pravej pohrudničnej dutine do 100 ml. sériovú zlomeninu I - IX rebra vpravo z toho dvojitú na II a III rebre. XXXXX bol závažným spôsobom obmedzený na bežnom obvyklom spôsobe života a to hospitalizáciou v nemocnici na traumatologickej časti C-JIS pre multitraumu v dĺžke 8-ich dní bol plne odkázaný na pomoc druhej osoby, bol bezvládny, pripútaný na lôžku, nemohol sa sám pohybovať. Na štandardnom lôžkovom oddelení začal postupne za pomoci rehabilitačnej sestry a pri prepustený z oddelenia už na 14 deň bol schopný samostatnej chôdze bez pomoci. Vzhľadom k poraneniam jeho stav v domácom prostredí vyžadoval kľudovú liečbu bez akejkoľvek fyzickej námahy, ktorá by zvyšovala pulzovú frekvenciu. Alkohol u vodičov zistený nebol. Uvedeným konaním obvinená porušila ustanovenia § 4 ods. 1 písm. c) zákona č. 8/2009 Z.z. o cestnej premávke v znení neskorších predpisov,

Odôvodnenie: 
Uznesením povereného príslušník Okresného riaditeľstva PZ v  XXXXX, Okresného dopravného inšpektorátu č. XXXXX zo dňa 3. 2. 2014 bolo začaté trestné stíhanie vo veci prečinu ublíženia na zdraví podľa § 157 odsek 1 Trestného zákona na tom skutkovom základe, ako je uvedené vo výrokovej časti tohto uznesenia. Dňa 18. 7. 2014 poverený príslušník Okresného riaditeľstva PZ v  XXXXX, Okresného dopravného inšpektorátu uznesením č. XXXXX vzniesol obvinenie XXXXX pre vyššie opísaný skutok, naplňujúci znaky skutkovej podstaty prečinu ublíženia na zdraví podľa § 157 odsek 1 Trestného zákona.

	Preskúmaním príslušného spisového materiálu som zistila, že v  predmetnej veci sa koná o  prečine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, uvedenú v ustanovení § 220 odsek 1 Trestného poriadku.

	Podľa § 157 ods. 1 Trestného zákona, kto inému z nedbanlivosti spôsobí ťažkú ujmu na zdraví, potrestá sa odňatím slobody na šesť mesiacov až dva roky.

	Dňa 31. 3. 2015 bol na Okresnom súde v  XXXXX podľa § 220 a  nasl. Trestného poriadku uzatvorený zmier medzi obvinenou XXXXX a poškodeným XXXXX. Obvinená XXXXX písomne vyhlásila, že spáchala skutok, za ktorý je stíhaná a  že uvedené vyhlásenie vykonala slobodne, vážne a určito. Uvedené písomné vyhlásenie tvorí neoddeliteľnú súčasť zmieru. Zároveň sa vyjadrila, že skutok, za ktorý je trestne stíhaná, sa stal tak, ako je to uvedené vo vyšetrovacom spise, priznala, že sa dňa 3. 2. 2014, na uvedenom mieste, nedostatočne venovala riadeniu osobného motorového vozidla značky KIA Rio, evidenčného čísla: XXXXX, čo malo za následok zrážku jej vozidla s bicyklom a spôsobenie takých zranení cyklistovi XXXXX, ktoré sú uvedené vo výrokovej časti tohto uznesenia. Obvinená XXXXX poistnú udalosť zo dňa 3. 2. 2014 nahlásila do poisťovne XXXXX na druhý deň, t. j. dňa 4. 2. 2014, doklad o oznámení poistnej udalosti je súčasťou vyšetrovacieho spisu. 

Poškodený XXXXX prijal ospravedlnenie od obvinenej a  vyjadril sa, že spôsobenú škodu si v celom rozsahu uplatňuje prostredníctvom povinného zmluvného poistenia motorových vozidiel v poisťovni Kooperativa, a. s., v  ktorej má obvinená, resp. jej manžel XXXXX uzatvorenú zmluvu o  povinnom zmluvnom poistení zodpovednosti za škodu spôsobenú prevádzkou motorového vozidla a žiadnu inú škodu, nad rámec plnenia poisťovne, nežiada.
 
	Obvinená dňa 24. 3. 2015 zložila na účet Krajskej prokuratúry v Trnave peňažnú sumu vo výške 300,- Eur, z  toho vo výške 50 %, t. j. 150,- Eur pripadá na peňažnú pomoc poškodeným trestnými činmi a vo výške taktiež 50 %, t. j. 150,- Eur pripadá na všeobecne prospešné účely pre Základnú školu Mihálya Borsosa s vyučovacím jazykom maďarským XXXXX so sídlom vo XXXXX, ulica XXXXX č. 8. 

Obvinená aj poškodený s týmto spôsobom vybavenia veci vyslovili súhlas.

Obvinená nemá žiaden záznam v odpise registra trestov, taktiež nemá záznam v ústrednej evidencii priestupkov Ministerstva vnútra SR, v evidenčnej karte vodiča má zaznamenaný jeden priestupok na úseku cestnej premávky z roku 2006, zamestnávateľom je hodnotená kladne.
S poukazom na zistené skutočnosti, vzhľadom na povahu a  závažnosť spáchaného trestného činu, na mieru akou bol uvedeným trestným činom dotknutý verejný záujem, na osobu obvinenej a  na jej osobné a  majetkové pomery som dospela k  záveru, že takýto spôsob rozhodnutia je dostačujúci.

Z  vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná /§ 215 odsek 1 písm. g/, ods. 6  Trestného poriadku/.

JUDr. Hajnalka Lelkesová
prokurátorka